Efter at blive hædret som Årets Cykelkommune i 2014 har Varde Kommune fortsat arbejdet med at etablere nye og moderne cykelstier til glæde for områdets cykelglade borgere og turister.
Dertil kommer cykellegebanen i Varde, hvor børn og barnlige sjæle siden indvielsen i 2017 har kunnet øve cykelsikkerhed på en sjov måde.
Det meste af året arrangeres der en lang række løb rundt i kommunen eller på MTB-banerne i skovene. Derudover findes der flere store cykelklubber med meget dedikerede medlemmer, der både deltager i nationale og internationale løb – og lægger en god portion frivillig energi og tid i vedligeholdelse af baner og anlæg.